	
	
	


	
	
	



Apstiprināts

ar Latviešu valodas aģentūras

Iepirkumu komisijas lēmumu

Atklāta konkursa

„Mācību un metodisko materiālu izgatavošanas un izplatīšanas pakalpojumi” 
(iepirkuma identifikācijas Nr. LVA 2026/05/AK/ESF) 

nolikums

Rīga, 2026
I Vispārīgā informācija

1. Pasūtītājs un iepirkuma procedūra

1.1. Pasūtītājs:
	Pasūtītāja nosaukums
	Latviešu valodas aģentūra (turpmāk – Aģentūra vai Pasūtītājs)

	Adrese
	Meistaru iela 10−401, Rīga, LV-1050

	Reģistrācijas numurs
	90009113250

	Kontaktpersona
	Arvis Širaks

	Tālrunis
	29622923

	E-pasta adrese
	agentura@valoda.lv


1.2. Iepirkuma identifikācijas numurs: LVA 2026/05/AK/ESF.

1.3. Iepirkumā lietotie saīsinājumi un termini:
1.3.1. PIL – Publisko iepirkumu likums; 

1.3.2. iepirkuma procedūra – atklāts konkurss „Mācību un metodisko materiālu izgatavošanas un izplatīšanas pakalpojumi”;
1.3.3. ID – iepirkuma identifikācijas numurs;
1.3.4. iepirkuma procedūras dokuments – jebkurš dokuments, kuru sagatavojis vai uz kuru atsaucas Pasūtītājs, lai aprakstītu vai noteiktu iepirkuma vai iepirkuma procedūras elementus, tai skaitā paziņojums par līgumu, paziņojums par izmaiņām vai papildu informāciju, tehniskā specifikācija, aprakstošie dokumenti, iepirkuma līguma projekts, iepirkuma procedūras nolikums un papildu dokumenti, tai skaitā sarakste iepirkuma izsludināšanas laikā;
1.3.5. Pretendents – piegādātājs, kurš ir iesniedzis piedāvājumu iepirkumā;
1.3.6. Piegādātājs –  fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus vai piegādāt preces;
1.3.7. EIS – Elektronisko iepirkumu sistēma.
1.4. Iepirkuma līguma izpildes termiņš un finansēšanas avots:

1.4.1. Iepirkuma līguma (turpmāk tekstā – līgums) darbības termiņš: 2 (divi) kalendārie mēneši.
1.4.2. Paredzamā līgumcena: līdz 139 989 EUR (viens simts trīsdesmit deviņi tūkstoši deviņi simti astoņdesmit deviņi eiro) bez Pievienotās vērtības nodokļa.
1.4.3. Iepirkuma līguma izpilde tiks finansēta no Eiropas Sociālais fonda Plus projekta Nr. 4.2.2.3/1/24/I/001 „Pedagogu profesionālā atbalsta sistēmas izveide” finanšu līdzekļiem.
1.5. Atklāta konkursa nolikuma saņemšana:
1.5.1. Atklāta konkursa nolikums (turpmāk – nolikums), nolikuma grozījumi un atbildes uz ieinteresēto piegādātāju jautājumiem ir publiski pieejamas Pasūtītāja pircēja profilā tīmekļvietnē EIS
1.5.2. Ieinteresētajam piegādātājam ir tiesības pieprasīt papildu informāciju par iepirkumu, tai skaitā, lūgt skaidrot nolikumu. Šie pieprasījumi ir iesniedzami uz šī nolikuma 1.1. punktā minēto adresi vai elektroniski uz norādīto e-pasta adresi;
1.5.3. ieinteresētais Piegādātājs EIS e-konkursu apakšsistēmā Atklāto konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs
.
1.6. Piedāvājumu iesniegšanas vieta: EIS e-konkursu apakšsistēma, www.eis.gov.lv.
1.7. Piedāvājumu iesniegšanas termiņu sk. EIS e-konkursu apakšsistēmā publicētā iepirkuma tīmekļvietnē pamatdatu blokā „Iepirkuma termiņi”. 

1.8. Piedāvājumu iesniegšanas kārtība
1.8.1. piedāvājumus var iesniegt, sākot ar dienu, kad paziņojums par līgumu ir publicēts Iepirkumu uzraudzības biroja (turpmāk – IUB) Publikāciju vadības sistēmā.

1.9. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām. 
2. Piedāvājumu atvēršanas vieta, datums, laiks un kārtība

2.1. Piedāvājumu atvēršanas vieta: Piedāvājumi tiks atvērti EIS e-konkursu apakšsistēmā, četras stundas pēc piedāvājumu iesniegšanas termiņa beigām, izņemot Publisko iepirkumu likuma 68. panta septītajā daļā minēto gadījumu. 

2.2. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.

2.3. Piedāvājumu atvēršanas norisi, kā arī visas nosauktās ziņas, iepirkuma komisijas sekretārs protokolē piedāvājumu atvēršanas sanāksmes protokolā.

2.4. Pretendentu atlasi, piedāvājumu atbilstības pārbaudi un piedāvājumu vērtēšanu iepirkuma konkursā iepirkuma komisija veic slēgtās sēdēs. 

2.5. Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek pieteikumu vai piedāvājumu vērtēšana un lēmumu pieņemšana.

2.6. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 10 (desmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

3. Prasības attiecībā uz piedāvājumu iesniegšanu 
3.1. Pretendents sagatavo un iesniedz piedāvājumu saskaņā ar nolikumā izvirzītajām prasībām.

3.2. Pretendents iesniedz vienu piedāvājuma variantu par visu iepirkuma priekšmeta apjomu. Pretendents, kurš būs iesniedzis vairākus piedāvājuma variantus, tiks no tālākas vērtēšanas izslēgts.
3.3. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:
3.3.1. izmantojot EIS e-konkursu apakšsistēmas piedāvātos rīkus, aizpildot minētās sistēmas 
e-konkursu apakšsistēmā šī iepirkuma sadaļā ievietotās formas;
3.3.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un tos attiecīgi pievienojot atbilstoši noteiktajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
3.3.3. elektroniski (PDF formātā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

3.4. Piedāvājums sastāv no atsevišķiem elektroniski sagatavotiem un parakstītiem dokumentiem.
3.5. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.

3.6. Sagatavojot piedāvājumu, Pretendents ievēro, ka:

3.7. pieteikuma veidlapa, tehniskais un finanšu piedāvājums ir jāaizpilda tikai elektroniski, atsevišķā elektroniskā dokumentā ar MS Office 2003 (vai vēlāka programmatūras versija) rīkiem lasāmā formātā; iesniedzot piedāvājumu, Pretendents šos un citus elektroniskā formā sagatavotos dokumentus paraksta ar drošu elektronisko parakstu vai EIS piedāvāto elektronisko parakstu;
3.8. piedāvājums jāiesniedz latviešu valodā; kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā;
3.9. ja Pretendents iesniedzis kāda dokumenta kopiju, tā jāapliecina atbilstoši Dokumentu juridiskā spēka likumam; ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41. panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu kopiju;   
3.10. piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām;
3.11. piedāvājums elektroniski jāparaksta Pretendenta pārstāvēttiesīgajam vai pilnvarotajam pārstāvim (pievienojot pilnvaru Pretendenta atlases dokumentu daļā); pilnvarā precīzi jānorāda pilnvarotajam pārstāvim piešķirto tiesību un saistību apjoms;
3.12. ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkumu saistītos dokumentus; pilnvarojums pārstāvēt personu apvienību ir jāparaksta katras personu apvienībā iekļautās personas pārstāvēttiesīgajam vai pilnvarotajam pārstāvim.
3.13. Pirms nolikumā noteiktā piedāvājuma iesniegšanas termiņa beigām Pretendents ir tiesīgs grozīt vai atsaukt iesniegto piedāvājumu, izmantojot attiecīgos EIS pieejamos rīkus. 
3.14. Iesniedzot piedāvājumu, Pretendents ir iepazinies un pilnībā atzīst visus nolikumā (tajā skaitā tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus. 
3.15. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
3.16. Iesniegtie piedāvājumi paliek Pasūtītāja īpašumā, izņemot, ja Pretendents piedāvājumu atsauc, kā arī gadījumā, ja Iepirkumu uzraudzības biroja iesniegumu izskatīšanas komisija atbilstoši Publisko iepirkumu likuma 71. panta otrās daļas 3. punkta nosacījumiem pieņem lēmumu atcelt iepirkuma procedūras dokumentos noteiktās prasības, tādā gadījumā piedāvājums tiek atdots Pretendentam.
4. Informācijas apmaiņa

4.1. Iepirkuma komisija un ieinteresētie piegādātāji ar informāciju apmainās rakstiski vai oficiālo elektronisko adresi, vai e-pastu, sūtot informāciju uz Pasūtītāja oficiālo elektronisko adresi, nolikumā norādīto Pasūtītāja pasta adresi vai Pasūtītāja kontaktpersonas norādīto e-pasta adresi. Mutvārdos sniegtā informācija iepirkuma ietvaros nav saistoša.
4.2. Ja ieinteresētais piegādātājs ir laikus pieprasījis papildu informāciju par iepirkuma nolikumā iekļautajām prasībām, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Pasūtītājs vienlaikus ar papildu informācijas nosūtīšanu (elektroniski un/vai pa pastu) ieinteresētajam piegādātājam, kas uzdevis jautājumu par iepirkuma nolikumu, ievieto šo informāciju EIS www.eis.gov.lv e-konkursu apakšsistēmā.
4.3. Ja Pasūtītājs EIS www.eis.gov.lv e-konkursu apakšsistēmā ir ievietojis iepirkuma nolikumu un ar iepirkumu saistītos dokumentus, tad tiek uzskatīts, ka ieinteresētais piegādātājs tos ir saņēmis un ar tiem iepazinies. Ieinteresētajam piegādātājam jāseko papildinformācijai, grozījumiem nolikumā un citai informācijai, kas publicēti EIS www.eis.gov.lv e-konkursu apakšsistēmā. 
4.4. Par papildu informācijas pieprasījuma (jautājuma) saņemšanas dienu tiek uzskatīts tā saņemšanas datums Pasūtītāja darba laikā attiecīgajā darba dienā. Ieinteresētais piegādātājs papildu informāciju pieprasa un jautājumus par iepirkuma dokumentos iekļautajām prasībām, uzdot rakstiski, nosūtot pieprasījumu uz Pasūtītāja oficiālo elektronisko adresi vai pa e-pastu ar norādi: atklātam konkursam „Mācību un metodisko materiālu izgatavošanas un izplatīšanas pakalpojumi” (iepirkuma identifikācijas Nr. LVA 2026/05/AK/ESF) vai izmantojot Elektronisko iepirkumu sistēmas funkcionalitāti.
4.5. Iepirkuma komisija atbildi ieinteresētajam piegādātājam, kas pieprasījis papildinformāciju vai uzdevis jautājumu, ja tam ir aktivizēts oficiālās elektroniskās adreses konts, primāri nosūta, izmantojot oficiālo elektronisko adresi, vai elektroniski uz elektroniskā pasta adresi, no kuras ir saņemts jautājums vai izmantojot Elektronisko iepirkumu sistēmas funkcionalitāti un ievieto EIS www.eis.gov.lv e-konkursu apakšsistēmā Atklāta konkursa sadaļā.
4.6. Ja Pasūtītājs veicis grozījumus iepirkuma procedūras dokumentos, tas nosūta attiecīgo paziņojumu IUB ievietošanai publikāciju vadības sistēmā un EIS www.eis.gov.lv e-konkursu apakšsistēmā  ne vēlāk kā 1 (vienu) dienu pēc tam, kad paziņojums par izmaiņām vai papildu informācija iesniegta IUB publicēšanai.

4.7. Piegādātājiem pastāvīgi jāseko, vai EIS www.eis.gov.lv e-konkursu apakšsistēmā ir ievietota papildu informācija par iepirkuma procedūras dokumentiem (uzdotie jautājumi un sniegtās atbildes, izdarītie precizējumi un/vai grozījumi u.tml.).
4.8. Pasūtītājs ar iepirkumu saistītās informācijas apmaiņu nodrošina saskaņā ar PIL 36. panta, 37. panta otrās, trešās, ceturtās daļas, 38. panta pirmās, otrās, trešās, ceturtās, piektās daļas regulējumu. Ar reģistros reģistrētu tiesību subjektu, ja tam ir aktivizēts oficiālās elektroniskās adreses konts, elektroniski sazinās un tam elektronisko dokumentu nosūta, izmantojot oficiālo elektronisko adresi.
II Informācija par iepirkuma priekšmetu

5. Iepirkuma priekšmets

5.1. Atklāta konkursa „Mācību un metodisko materiālu izgatavošanas un izplatīšanas pakalpojumi” (iepirkuma identifikācijas Nr. LVA 2026/05/AK/ESF) (turpmāk tekstā – konkurss) iepirkuma priekšmets ir drukātu mācību un metodisko materiālu, palīgmateriālu,  izgatavošanas un izplatīšanas pakalpojumi. 
5.2. Iepirkuma priekšmeta CPV galvenains kods:  79824000-6 (iespiešanas un izplatīšanas pakalpojumi).
5.3. Iepirkuma priekšmets ir nav sadalīts daļās, un Pretendents drīkst iesniegt piedāvājumu tikai par visu iepirkuma priekšmeta apjomu. 
III Pretendentu atlases prasības

6. Vispārīgie nosacījumi attiecībā uz Pretendentu
6.1. Pretendents ir reģistrēts Latvijas Republikā normatīvajos aktos noteiktajos gadījumos un kārtībā vai ārvalstī atbilstoši attiecīgās valsts normatīvajiem aktiem, kurā tas dibināts.
6.2. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – Piegādātāju apvienība), piedāvājumā norāda personu, kura pārstāv Piegādātāju apvienību iepirkumā. Ja nav norādīta persona, kura pārstāv Piegādātāju apvienību Iepirkumā, tad visi Piegādātāju apvienības biedri paraksta iepirkuma pieteikumu.
6.3. Ja iepirkuma līguma slēgšanas tiesības iepirkumā tiek piešķirtas piegādātāju apvienībai, pirms iepirkuma līguma slēgšanas piegādātāju apvienība pēc savas izvēles izveidojas atbilstoši noteiktam juridiskam statusam vai iesniedz Pasūtītājam sabiedrības līgumu, kurā noteikts pilnvarojums galvenajam dalībniekam pārstāvēt piegādātāju apvienību Līguma izpildē un dalībnieku vārdā parakstīt dokumentus. Sabiedrības līgumā obligāti ir jānorāda, kādas personas ir apvienojušās piegādātāju apvienībā un katra piegādātāju apvienības dalībnieka veicamo darbu apjomu.
6.4. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā Līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. 
6.5. Uz Pretendentu nedrīkst attiekties Publisko iepirkumu likuma 42. panta otrās daļas 1.,2.,3., 4., 5., 6., 7., 10., 11., 12., 13. un 14. punktā minētie pretendenta izslēgšanas iemesli. 
Publisko iepirkumu likuma 42. panta otrās daļas minētie izslēgšanas iemesli attiecas arī uz jebkuru no šādām personām: 

1) uz personālsabiedrības biedru, ja pretendents ir personālsabiedrība; 
2) uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām; 
3) uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro; 
4) Publisko iepirkumu likuma 42. panta otrās daļas 1., 2. un 3. punkts — uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē; 
5) Publisko iepirkumu likuma 42. panta otrās daļas 1., 2. un 11. punkts — pretendenta patieso labuma guvēju.
6.6. Attiecībā uz Pretendentu, kuram saskaņā ar iepirkuma nolikumā noteikto būtu piešķiramas iepirkuma līguma slēgšanas tiesības, tiks veikta pārbaude par Starptautisko un Latvijas Republikas nacionālo sankciju likuma 11.¹ panta pirmās daļas piemērošanu.
6.7. Uz Pretendentu nedrīkst attiekties Eiropas Savienības Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1. punktā noteiktie līgumu slēgšanas ierobežojumi.
6.8. Pretendentam ir pieejamas nepieciešamās iekārtas un tehnoloģiskais aprīkojums, lai nodrošinātu kvalitatīvu pasūtījuma izpildi. Pretendentam ir pieejamas rezerves (back up) iekārtas pasūtījuma nodrošināšanai.
6.9. Pretendenta ražošanas jaudas ļauj tam izgatvaot un piegādāt Pasūtītājam nepieciešamo preču skaitu tādā apjomā un termiņā, kā to nosaka iepirkuma priekšmeta tehniskā specifikācija (2. pielikums).

IV PRETENDENTA IESNIEDZAMIE DOKUMENTI
7. Piedāvājuma saturs un iesniedzamie dokumenti
7.1. Pieteikums dalībai atklātā konkursā:
7.1.1. vispārīgie nosacījumi Pretendenta dalībai atklātā konkursā (tostarp iesniedzamie dokumenti) ir pieejami EIS www.eis.gov.lv e-konkursu apakšsistēmā Atklāta konkursa sadaļā;
7.1.2. lai apliecinātu savu dalību atklātā konkursā, Pretendentam ir jāiesniedz pieteikums saskaņā ar EIS e-konkursu apakšsistēmā Atklāta konkursa sadaļā publicēto veidlapu (1. pielikums);
7.1.3. pieteikumā atbilstoši IUB sniegtajam skaidrojumam
 un Eiropas Komisijas 2003. gada 6. maija Ieteikumam par mazo un vidējo uzņēmumu definīciju (OV L124, 20.5.2003.) jānorāda, kādam statusam atbilst Pretendents – mazajam vai vidējam uzņēmumam;
7.1.4. pieteikums elektroniski jāparaksta Pretendenta pārstāvim ar pārstāvības tiesībām vai tā pilnvarotai personai; ja Pretendents ir Piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta Piegādātāju apvienībā;
7.1.5. ja pieteikumu paraksta persona, kurai nav Pretendenta pārstāvības tiesības, jāiesniedz Pretendenta personas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu;
7.1.6. personas, kura paraksta pieteikumu, pārstāvības tiesībām jābūt nostiprinātām atbilstoši Latvijas Republikā spēkā esošajam normatīvo aktu regulējumam; ārvalstu Pretendenta paraksttiesīgās personas pārstāvības tiesībām ir jābūt nostiprinātām atbilstoši tās reģistrācijas valsts vai patstāvīgās dzīvesvietas valsts normatīvo aktu regulējumam;
7.1.7. dalībai atklātā konkursā Pretendentam ir jāiesniedz:
7.1.7.1. pieteikums saskaņā ar EIS e-konkursu apakšsistēmā Atklāta konkursa sadaļā publicēto veidlapu (1. pielikums).
7.1.7.2. Pārskats par Pretendenta piedāvājumu iepirkuma priekšmeta tehniskās specifikācijas prasību izpildei, norādot veidu, kā katra konkrētā prasība tiks nodrošināta (4. pielikums).
7.1.7.3. Ja Pretendents piesaista apakšuzņēmējus, kuru sniedzamā pakalpojuma vērtība ir 10 000 EUR no kopējās iepirkuma līguma vērtības vai lielāka, kā arī personas, uz kuru iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, jāiesniedz spēkā esoši dokumenti, kas noslēgti ar Pretendentu un apliecina katra apakšuzņēmēja gatavību veikt tam izpildei nodotās iepirkuma līguma daļas (apliecināta sadarbības līguma kopija vai oriģināls vai piekrišanas raksta oriģināls vai apliecināta kopija), kuri jāparaksta apakšuzņēmēja pārstāvim ar pārstāvības tiesībām vai tā pilnvarotai personai;
7.2. Pretendentu atlases dokumenti:
7.2.1. Pretendenta parakstīts apliecinājums, ka uz to neattiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā  minētie pretendentu izslēgšanas gadījumi. Saskaņā ar PIL 43. panta pirmo daļu, ja Pasūtītājs konstatē, ka pretendents būtu izslēdzams no dalības Iepirkumā, pamatojoties uz PIL 42. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar PIL 42. panta trešās daļas 1., 4. un 5. punktā minēto personu, un nav piemērojami šā likuma 42. panta ceturtās daļas 2., 3., 4., 5. un 6. punktā noteiktie izņēmumi, Pasūtītājs dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina kandidāta vai pretendenta uzticamību saskaņā ar šā panta noteikumiem;
7.2.2. Ja piedāvājumu iesniedz ārvalstī reģistrēts vai pastāvīgi dzīvojošs pretendents, tad piegādātājam jāiesniedz attiecīgās valsts kompetentās institūcijas izdotu dokumentu (kopija), kas apliecina, ka piegādātājs ir atbilstoši licencēts, reģistrēts vai sertificēts atbilstoši attiecīgās valsts normatīvo aktu prasībām (ja tāda nepieciešama) un dokumentu (kopija), kurā ir informācija par piegādātāja paraksttiesīgās personas tiesībām;
7.2.3. Pretendenta pārstāvības gadījumā, ja to nepārstāv paraksta tiesīgā persona, pilnvarojumu apliecinošo dokumentu vai pilnvaru (oriģināls vai kopija), norādot pilnvarotai personai deleģētās tiesības iepirkumā (piemēram, iesniegt piedāvājumu, grozīt vai atsaukt iesniegto piedāvājumu un tml.);
7.2.4. Pretendents var iesniegt Eiropas vienoto iepirkuma procedūras dokumentu (ESPD). Ja piegādātājs izvēlējies iesniegt ESPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām un pretendenta norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. (Pretendentam jāaizpilda visas ESPD sadaļas: I daļa. Informācija par iepirkuma procedūru un līgumslēdzēju iestādi vai līgumslēdzēju subjektu II daļa. Informācija par ekonomikas dalībnieku; III daļa. Izslēgšanas iemesli; IV daļa. Atlases kritēriji; VI daļa. Noslēguma apliecinājumi.)
7.2.5. iesniedzot ESPD, piegādātājs vadās no PIL 49. panta regulējuma. Piegādātāju apvienība iesniedz atsevišķu ESPD par katru tās dalībnieku;
7.2.6. ESPD veidlapas paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu ESPD un tā ir pieejama interneta vietnē http://espd.eis.gov.lv/
7.3. Tehniskais piedāvājums:
7.3.1. Pretendents iesniedz tehnisko piedāvājumu atbilstoši EIS e-konkursu apakšsistēmā Atklāta konkursa sadaļā publicētajām veidlapām, aizpildot attiecīgas formas. 
7.3.2. Tehniskajā piedāvājumā Pretendentam jāiekļauj vismaz šāda informācija: aizpildīta tehniskā piedāvājuma paraugforma (4. pielikums), kur apliecināta Pretendenta tehniskā piedāvājuma atbilstība visām tehniskās specifikācijas prasībām, norādot veidu, kā katra konkrētā prasība tiks nodrošināta atbilstoši nolikuma 2. ielikumam.
7.4. Pretendenta brīvā formā sagatavots apliecinājums, ka: 
7.4.1. viņam pieejamas iekārtas un tehnoloģiskais aprīkojums, lai nodrošinātu kvalitatīvu pasūtījuma izpildi. Pretendents apliecinājumā norāda, vai minētā iekārta ir pretendenta īpašumā vai arī pretendents izmantos cita uzņēmēja īpašumā esošu iekārtu. Ja pretendents izmantos cita uzņēmēja īpašumā esošu iekārtu, pretendents sniedz informāciju par šo uzņēmēju (reģistrācijas numurs nosaukums, adrese, tālrunis). Pretendents apliecinājumā norāda, ka viņa rīcībā ir rezerves (back up) iekārtas pasūtījuma nodrošināšanai;
7.4.2. Pretendenta ražošanas jaudas ļauj tam izgatavot un piegādāt Pasūtītājam nepieciešamo izdevumu skaitu tādā apjomā un termiņā, kā to nosaka iepirkuma priekšmeta tehniskā specifikācija.
7.5. Finanšu piedāvājums:
7.5.1. Pretendents iesniedz finanšu piedāvājumu atbilstoši EIS e-konkursu apakšsistēmā Atklāta konkursa sadaļā publicētajām veidlapām, aizpildot attiecīgas formas; finanšu piedāvājumā visas summas norāda bez PVN.
7.5.2. Finanšu piedāvājums pakalpojuma nodrošināšanai saskaņā ar tehniskās specifikācijas prasībām iesniedzams, izmantojot nolikumam pievienoto finanšu piedāvājuma formu (3.  pielikums). Ja preču piegāde tiek veikta kā preču imports no valstīm ārpus ES, visus muitas un citus ar preču importu uz ES saistītos maksājumus ir uzņēmies un pirms Preču piegādes veic Pretendents.
7.5.3. Finanšu piedāvājums un tajā noteiktās preču cenas un pakalpojumu apjomi tiek izmantots atklāta konkursa uzvarētāja noteikšanai un Pasūtītājam noslēdzot iepirkuma līgumu ir tiesības palielināt faktiski saņemamo preču un pakalpojumu apjomus līdz atklāta konkursa paredzamajai līgumcenai.

V PIEDĀVĀJUMA IZVĒLES KRITĒRIJS UN PIEDĀVĀJUMA vērtēšana

8. Piedāvājumu vērtēšana notiks 4 (četros) posmos
8.1. Iepirkuma komisija pārbaudīs piedāvājumu atbilstību noformējuma prasībām.
8.2. Iepirkuma komisija pārbaudīs Pretendentu atbilstību atlases prasībām. Ja no iesniegtajiem dokumentiem būs konstatējams, ka Pretendenti, kuri iesnieguši piedāvājumus, pēc būtības neatbilst atlases prasībām, Pretendenti no tālākas piedāvājumu vērtēšanas tiks izslēgti.
8.3. Iepirkuma komisija novērtēs tehniskā piedāvājuma atbilstību tehniskās specifikācijas prasībām. Piedāvājumi, kuri pēc būtības neatbildīs visām tehniskās specifikācijas prasībām, no tālākas vērtēšanas tiks izslēgti.

8.4. Iepirkuma komisija noteiks Pretendentu, kurš būs iesniedzis saimnieciski izdevīgāko Piedāvājumu, kas tiek noteikts pēc šādiem kritērijiem:

Zemākā piedāvātā līgumcena. Punkti tiek piešķirti, zemāko piedāvāto līgumcenu dalot ar pretendenta piedāvāto līgumcenu un reizinot ar maksimālo punktu skaitu 100.
Par iepirkuma procedūras uzvarētāju tiks atzīts pretendents kurš ieguvis lielāko punktu skaitu.

8.5. Ja divu vai vairāku pretendentu iegūto punktu skaits būs vienādas, iepirkuma līguma slēgšanas tiesības tiks piešķirtas pretendentam, kurš būs piedāvājis zemāku cenu Finanšu piedāvājuma pozīciju kopsummā par iepirkuma priekšmeta izgatavošanu.

8.6. Ja Pretendents, kam ir piešķirtas iepirkuma līguma slēgšanas tiesības, atsakās slēgt iepirkuma līgumu vai nenoslēdz to termiņā, Pasūtītājs ir tiesīgs iepirkuma līguma tiesības piešķirt Pretendentam ar nākamo zemāko cenu.
9. Pretendentu atlase
9.1. Pretendentu atlasi iepirkumu komisija veic slēgtā sēdē.

9.2. Pretendentu atlases laikā iepirkumu komisija pārbauda, vai Pretendenti ir iesnieguši visus konkursa nolikumā minētos Pretendentu atlases dokumentus, izvērtē iesniegto dokumentu atbilstību konkursa nolikuma prasībām un pārbauda Pretendentu atbilstību konkursa nolikumā izvirzītajām prasībām.

9.3. Ja Pasūtītājs ir pieprasījis izskaidrot vai papildināt iesniegtos dokumentus, bet Pretendents to nav izdarījis atbilstoši Pasūtītāja noteiktajām prasībām, Pasūtītājam nav pienākuma atkārtoti pieprasīt, lai tiek izskaidrota vai papildināta šajos dokumentos ietvertā informācija, un Pretendenta piedāvājums tiek noraidīts.

9.4. Ja kāds Pretendents ir iesniedzis ESPD, iepirkumu komisija pārbauda tajā iekļauto informāciju.

9.5. Iepirkumu komisijai ir tiesības pieprasīt no jebkura Pretendenta, kurš iesniedzis ESPD, iesniegt visus Pretendentu atlases dokumentus.

9.6. Ja Pretendents neatbilst kādai no konkursa nolikumā izvirzītajām Pretendentu atlases prasībām, iepirkuma komisija noraida Pretendentu no turpmākās dalības konkursā, fiksējot noraidīšanas iemeslu sēdes protokolā.
10. Tehnisko piedāvājumu vērtēšana
10.1. Pretendentu tehnisko piedāvājumu vērtēšanu iepirkumu komisija veic slēgtā sēdē.

10.2. Pārbaudīti un vērtēti tiek visu to Pretendentu tehniskie piedāvājumi, kuri izturējuši piedāvājumu Pretendentu atlasi.

10.3. Iepirkumu komisija izvērtē katra Pretendenta iesniegtā tehniskā piedāvājuma atbilstību konkursa nolikuma un tehniskās specifikācijas prasībām.
10.4. Ja Pretendenta tehniskajā piedāvājumā nebūs iekļauts kāds no tehniskajā specifikācijā noteiktajām prasībām, Pretendenta piedāvājums tiks noraidīts.
10.5. Tehnisko piedāvājumu vērtēšanas laikā konstatētās neatbilstības konkursa nolikuma un tehniskās specifikācijas prasībām iepirkumu komisija fiksē iepirkumu komisijas sēdes protokolā.

10.6. Tehniskā piedāvājuma atbilstības pārbaudes laikā var tikt pieprasīti papīra paraugi un izcelsmes sertifikāti, lai veiktu papīra pārbaudi un noteiktu tā atbilstību tehniskās specifikācijas prasībām un pretendenta tehniskajā piedāvājumā norādītajai informācijai. Pretendents maksā visas ar paraugu iesniegšanu saistītās izmaksas. Termiņš šādu paraugu un dokumentu iesniegšanai tiek noteikts 5 (piecas) darba dienas no rakstveida pieprasījuma par preču paraugu un izcelsmes dokumentu iesniegšanu nosūtīšanas pretendentam.
10.7. Tehniskā piedāvājuma atbilstības pārbaudes laikā Pasūtītājs ir tiesīgs pieprasīt, lai tiek iesniegti piedāvāto 3D brīļļu paraugi, ja tādi būs nepieciešami preču atbilstības novērtēšanai un Pretendents ar tam pieejamiem dokumentiem nevarēs pasūtītājam pierādīt preču atbilstību. Šādu preču paraugu iesniegšanas termiņš ir 5 (piecas) darba dienas no pieprasījuma saņemšanas. Pēc iepirkuma procedūras beigām, Pasūtītājs preču paraugus izsniedz atpakaļ pretendentiem.
11. Pārbaude Pretendenta ražotnē

11.1. Pasūtītājs ir tiesīgs veikt Pretendenta pārbaudi tā ražotnē, lai pārliecinātos par pretendenta ražošanas iespējām un kvalitātes nodrošināšanas pasākumiem.
11.2. Pārbaudi veic konkursa komisijas izvēlēti viens vai vairāki konkursa komisijas locekļi (pārbaudes komisija). Pēc pārbaudes veikšanas pārbaudes komisija iesniedz ziņojumu konkursa komisijai par pārbaudes rezultātiem.
11.3. Pasūtītājs pārbaudes laiku iepriekš saskaņo ar Pretendentu.
11.4. Ja Pretendents atsakās no pārbaudes veikšanas tā ražotnē vai liek šķēršļus šādas pārbaudes veikšanai, pārbaudes laiku nesaskaņojot, vai kā citādi, Pasūtītājs uzskata, ka Pretendents nav izpildījis tam izvirzītās prasības un izslēdz pretendentu no turpmākas dalības konkursā.
12. Finanšu piedāvājumu vērtēšana
12.1. Pretendentu finanšu piedāvājumu vērtēšanu iepirkumu komisija veic slēgtā sēdē pēc Pretendentu tehnisko piedāvājumu vērtēšanas.

12.2. Pārbaudīti un vērtēti tiek visu to Pretendentu finanšu piedāvājumi, kuri izturējuši tehnisko piedāvājumu vērtēšanu.

12.3. Finanšu piedāvājumu vērtēšanas laikā iepirkumu komisija pārbauda, vai Pretendentu piedāvātās cenas atbilst iepirkuma nolikuma prasībām.
12.4. Iepirkuma komisija pārbauda, vai nav iesniegts nepamatoti lēts piedāvājums, un rīkojas saskaņā ar PIL 53. panta noteikumiem. Ja iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.
13. Pretendenta, kuram piešķiramas iepirkuma līguma slēgšanas tiesības, apstiprināšana
13.1. Iepirkuma līguma slēgšanas tiesības Atklātā konkursā tiks piešķirtas Pretendentam, kurš būs iesniedzis nolikuma prasībām atbilstošu piedāvājumu un kurš ir atbilstošs PIL un nolikumā noteiktajam un būs iesniedzis piedāvājumu ar zemāko cenu.
13.2. Attiecībā uz Pretendentu kuram būtu piešķiramas iepirkuma līguma slēgšanas tiesības Pasūtītājs veiks pārbaudi vai nav attiecināmi Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā  norādītie pretendentu izslēgšanas nosacījumi un pārbaudi veicot Publisko iepirkumu likuma 42. pantā noteiktajā kārtībā.

14. Attiecībā uz Pretendentu, kuram saskaņā ar iepirkuma nolikumā noteikto būtu piešķiramas iepirkuma līguma slēgšanas tiesības, pirms lēmuma par iepirkuma līguma slēgšanas tiesību piešķiršanu pieņemšanas, iepirkuma komisija veiks pārbaudi par Starptautisko un Latvijas Republikas nacionālo sankciju likuma 11.¹ panta nosacījumu piemērošanu.

15. Ja ārvalstī reģistrēts vai pastāvīgi dzīvojošs Pretendents, kuram atbilstoši konkursa nolikumā noteiktajām prasībām būtu piešķiramas iepirkuma līguma slēgšanas tiesības, komisijas pieprasījumā noteiktajā termiņā neiesniedz pieprasītos dokumentus saskaņā ar PIL 42. panta desmito daļu, komisija izslēdz pretendentu no turpmākas dalības konkursā un tā piedāvājumu neizskata.
16. Pretendentu izslēgšanas noteikumi tiks piemēroti saskaņā ar Starptautisko un Latvijas Republikas nacionālo sankciju likuma 11.1 panta pirmo un otro daļu un Eiropas Komisijas Padomes Regulu (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā.
17. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, pārbauda, vai attiecībā uz šo Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Ja attiecībā uz Pretendentu vai kādu no minētajām personām noteiktās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas kavēs līguma izpildi, Pretendents ir izslēdzams no dalības līguma slēgšanas tiesību piešķiršanas procedūrā.

18. Pretendents ir izslēdzams no dalības līguma slēgšanas tiesību piešķiršanas procedūrā, ja tas ir: 
18.1. Krievijas valstspiederīgais vai fiziska vai juridiska persona, vienība vai struktūra, kas veic uzņēmējdarbību Krievijā vai

18.2. juridiska persona, vienība vai struktūra, kuras īpašumtiesības vairāk nekā 50 % apmērā tieši vai netieši pieder šā punkta a) apakšpunktā minētajai vienībai vai 
18.3. fiziska vai juridiska persona, vienība vai struktūra, kas darbojas kādas šā punkta a) vai b) apakšpunktā minētās vienības vārdā vai saskaņā ar tās norādēm, tostarp, ja uz tām attiecas vairāk nekā 10 % no līguma vērtības, apakšuzņēmējiem, piegādātājiem vai vienībām, uz kuru spējām paļaujas publiskā iepirkuma direktīvu nozīmē.

VI NOSACĪJUMI ATTIECĪBĀ UZ IEPIRKUMA LĪGUMA SLĒGŠANU
19. Konkursa uzvarētājam iepirkuma līgumu ar Pasūtītāju ir jānoslēdz ne vēlāk kā  5 (piecu) darba dienu laikā pēc uzaicinājuma parakstīt iepirkuma līgumu saņemšanas. Līguma projektu sagatavo Pasūtītājs (atbilstoši konkursa nolikumam pievienotajam paraugam) un tam saskaņo ar Konkursa uzvarētāju. Līgums tiek parakstīta ar ar drošu elektronisku parakstu.

20. Ja iepirkuma uzvarētājs Pasūtītāja noteiktajā laikā neparaksta iepirkuma līgumu un neinformē Pasūtītāju par neparakstīšanas iemesliem, Pasūtītājam ir tiesības uzskatīt, ka iepirkuma uzvarētājs atsakās parakstīt iepirkuma līgumu. Šajā gadījumā Pasūtītājs slēdz iepirkuma līgumu ar Pretendentu, kas ir iesniedzis nākamo piedāvājumu ar zemāko cenu.
21. Līguma grozījumi ir pieļaujami PIL 61.panta noteiktajos gadījumos. 

22. Lai veiktu grozījumus līgumā pēc piegādātāja ierosinājuma, Piegādātājam jāiesniedz Pasūtītājam rakstisks pieteikums, pamatojot grozījumu nepieciešamību, un jāpievieno attiecīgie dokumenti (ja attiecināms). Šajos gadījumos pasūtītājs vadās no PIL regulējuma.

23. Pasūtītājam ir tiesības vienpusēji atkāpties no līguma pirms termiņa, ja mainās citi nosacījumi, kas ietekmē iepirkuma līguma izpildi, kā arī gadījumos, kas noteikti PIL 64. panta pirmajā daļā.
24. Ja Pretendents, kuram piešķirtas Līguma slēgšanas tiesības, atsakās slēgt Līgumu ar pasūtītāju, Komisija ir tiesīga pieņemt lēmumu Līguma slēgšanas tiesības piešķirt nākamajam Pretendentam, kurš piedāvājis piedāvājumu piedāvājumu ar zemāko cenu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums Līguma slēgšanas tiesības piešķirt nākamajam Pretendentam, kurš piedāvājis piedāvājumu ar zemāko cenu, bet tas atsakās slēgt Līgumu, Komisija pieņem lēmumu pārtraukt iepirkuma procedūru, neizvēloties nevienu piedāvājumu.

VII Citi iepirkuma noteikumi

25. Uz Pretendentu attiecināmi PIL 62. panta pirmās daļas noteikumi (ja attiecināms). Pretendentam nav tiesību bez rakstiskas saskaņošanas ar Pasūtītāju veikt apakšuzņēmēju nomaiņu (ja tādi norādīti) vai papildu piesaisti, vai piedāvājumā norādītā personāla (ja tāds norādīts) nomaiņu. Šajā gadījumā Pretendentam jāiesniedz Pasūtītājam rakstisks pieteikums un dokumenti, ko nosaka Pasūtītājs, vismaz 10 (desmit) darbadienas iepriekš.

26. Pasūtītājs, lemjot par Piegādātāja pieteikuma saskaņošanu, vadās no PIL 62. panta regulējuma. 
VIII PRETENDENTU INFORMĒŠANA, paziņojumu publicēšana
27. 3 (trīs) darbdienu laikā pēc lēmuma pieņemšanas pasūtītājs informē visus pretendentus    vienlaicīgi par pieņemto lēmumu attiecībā uz iepirkuma līguma slēgšanu, iepirkuma pārtraukšanu vai izbeigšanu.

27.1. Pasūtītājs informāciju par iepirkuma rezultātiem nosūta pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nodod personīgi.

28. 10 (desmit) darbdienu laikā pēc tam, kad stājas spēkā iepirkuma līgums vai tā grozījumi, pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līgums un tā grozījumu teksts ir pieejams pircēja profilā vismaz visā iepirkuma līguma darbības laikā, bet ne mazāk par PIL 40. panta piektajā daļā iepirkuma dokumentācijai noteikto glabāšanas laiku.

IX IEPIRKUMA KOMISIJA

29. Iepirkuma veikšanai Pasūtītājs izveido iepirkuma komisiju vismaz  (trīs) locekļu sastāvā.

30. Iepirkuma komisija, pildot savus pienākumus, ir tiesīga pieaicināt ekspertus. 

31. Uz iepirkuma komisijas darbību attiecas PIL 24. panta, 25. panta  un 26. panta noteikumi.

32. Iepirkuma komisijai ir tiesības pārtraukt iepirkumu jebkurā tā norises posmā, ja tam ir objektīvs pamatojums.

33. Gadījumos, kas nav atrunāti nolikumā, iepirkuma komisija vadās no PIL regulējuma un to piemēro. 
34. Iepirkumu komisijas pienākumi:
34.1. nodrošināt visām ieinteresētajām personām brīvu un tiešu pieeju konkursa dokumentiem;
34.2. informēt Pretendentus, ja ir izdarīti grozījumi konkursa dokumentos vai pagarināti noteiktie piedāvājumu iesniegšanas termiņi, ievietojot informāciju Pasūtītāja mājaslapā;
34.3. laikā no piedāvājumu iesniegšanas dienas līdz to atvēršanas brīdim nesniegt informāciju par citu piedāvājumu esamību;
34.4. normatīvajos aktos noteiktā kārtībā un termiņā sniegt rakstveidā atbildes uz ieinteresēto Piegādātāju rakstveidā uzdotajiem jautājumiem par konkursa dokumentos iekļautajām prasībām;
34.5. ieinteresēto Piegādātāju uzdotos jautājumus un iepirkuma komisijas sniegtās atbildes ievietot un EIS www.eis.gov.lv e-konkursu apakšsistēmā;
34.6. konkursa nolikumā noteiktajā laikā organizēt piedāvājumu atvēršanas sanāksmi;
34.7. saņemot Pretendenta rakstveida pieprasījumu, 3 (trīs) darbadienu laikā izsniegt tam piedāvājumu atvēršanas sanāksmes protokola kopiju;
34.8. protokolēt konkursa gaitu;
34.9. piedāvājumu vērtēšanas laikā līdz rezultātu paziņošanai Pretendentiem nesniegt informāciju par vērtēšanas procesu;
34.10. ar lēmumu apstiprināt Pretendentu, kuram tiek piešķirtas iepirkuma līguma slēgšanas tiesības;
34.11. nodrošināt, lai piedāvājumu vērtēšanas sēdēs piedalās vismaz divas trešdaļas komisijas locekļu.

X PASŪTĪTĀJA TIESĪBAS UN PIENĀKUMI
35. Pasūtītāja tiesības
35.1. Saskaņā ar PIL 28. pantā noteikto, publicēt paziņojumu par izmaiņām vai papildu informāciju, gadījumā ja Pasūtītājs izdara grozījumus iepirkuma procedūras dokumentos vai pagarina noteiktos pieteikumu vai piedāvājumu iesniegšanas termiņus. 
35.2. Pretendentu atlasei, tehnisko un finanšu piedāvājumu vērtēšanai iepirkuma komisija var pieaicināt ekspertu. Ekspertam ir tiesības iepazīties ar piedāvājumiem, kā arī lūgt komisiju pieprasīt no Pretendentiem papildu informāciju, kas nepieciešama atzinuma sagatavošanai.
35.3. Noteikt iepirkuma uzvarētāju, ar kuru slēdzams līgums.
35.4. Noraidīt visus piedāvājumus, kā arī veikt citas nolikumā un normatīvajos aktos paredzētās darbības.
35.5. Piedāvājumos ietverto informāciju izmantot tikai iepirkuma rezultātu noteikšanai. Piedāvājumā ietvertās informācijas izmantošanai citiem mērķiem ir nepieciešama piedāvājuma iesniedzēja rakstveida piekrišana.
35.6. Veikt citas darbības saskaņā ar PIL, citiem normatīvajiem aktiem un iepirkuma nolikumu.
36. Pasūtītāja pienākumi

36.1. Atbilstoši PIL 28. panta otrajai daļai, publicēt paziņojumus par grozījumiem, iepirkuma procedūras izbeigšanu vai pārtraukšanu, ja pasūtītājs izdara grozījumus konkursa dokumentos vai pagarina noteiktos piedāvājumu iesniegšanas termiņus, izbeidz vai pārtrauc iepirkuma procedūru;
36.2. Pārbaudīt, vai attiecībā uz pretendentu kuram būtu piešķiramas iepirkuma līguma slēgšanas tiesības nav attiecināmi Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā  norādītie pretendentu izslēgšanas nosacījumi un pārbaudi veicot Publisko iepirkumu likuma 42. pantā noteiktajā kārtībā;
36.3. Gadījumā, ja konkursam nav iesniegti piedāvājumi, vai, ja visi iesniegtie piedāvājumi neatbilst konkursa dokumentos noteiktajām prasībām, atbilstoši PIL, pieņemt lēmumu izbeigt konkursu, nosūtīt PIL 37. panta trešajā daļā minēto informāciju visiem pretendentiem un iesniegt publicēšanai paziņojumu par grozījumiem, iepirkuma procedūras izbeigšanu vai pārtraukšanu;
36.4. Ja konkurss tiek izbeigts, vai pārtraukts, iespējami īsā laikā, bet ne vēlāk kā 3 (trīs) darbdienu laikā pēc PIL 37. panta trešajā daļā minētās informācijas nosūtīšanas pretendentiem, iesniegt publicēšanai paziņojumu par grozījumiem, iepirkuma procedūras izbeigšanu vai pārtraukšanu;
36.5. Iespējami īsā laikā, bet ne vēlāk kā 3 (trīs) darbdienu laikā vienlaikus informēt visus konkursa pretendentus par pieņemto lēmumu attiecībā uz iepirkuma līguma slēgšanu saskaņā ar PIL 37. pantu.
36.6. Iespējami īsā laikā, bet ne vēlāk kā 3 (trīs) darbadienu laikā pēc Pretendentu informēšanas saskaņā ar 37. panta trešo daļu, iesniegt publicēšanai paziņojumu par iepirkuma procedūras rezultātiem, ja pieņemts lēmums par iepirkuma līguma noslēgšanu.
XI PRETENDENTA TIESĪBAS UN PIENĀKUMI
37. Pretendenta tiesības
37.1. Laikus pieprasīt iepirkuma komisijai papildu informāciju par atklāta konkursa nolikumu, iesniedzot rakstisku pieprasījumu.
37.2. Veidot Piegādātāju apvienības un iesniegt vienu kopēju piedāvājumu atklātā konkursā.
37.3. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
37.4. Veikt citas darbības saskaņā ar PIL, citiem normatīvajiem aktiem un atklāta konkursa nolikumu.
38. Pretendenta pienākumi
38.1. Lejupielādējot vai saņemot atklāta konkursa nolikumu, Piegādātājs apņemas sekot līdzi turpmākajām izmaiņām atklāta konkursa nolikumā, kā arī iepirkuma komisijas sniegtajām atbildēm uz ieinteresēto Piegādātāju jautājumiem, kas tiks publicētas EIS www.eis.gov.lv 
e-konkursu apakšsistēmā.
38.2. Sniegt patiesu informāciju.
38.3. Rakstveidā iepirkuma komisijas norādītajā termiņā sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.
38.4. Katrs Pretendents līdz ar piedāvājuma iesniegšanu apņemas ievērot visus atklāta konkursa nolikumā minētos noteikumus kā pamatu atklāta konkursa izpildei.
38.5. Veikt citas darbības saskaņā ar PIL, citiem normatīvajiem aktiem un atklāta konkursa nolikumu.
39. Pielikumi
39.1. 1. pielikums – Pieteikums dalībai iepirkumā.
39.2. 2. pielikums – Iepirkuma priekšmeta tehniskā specifikācija.
39.3. 3. pielikums – Finanšu piedāvājums.
39.4. 4. pielikums – Pārskats par Pretendenta tehniskā piedāvājuma atbilstību nolikuma prasībām.
39.5. 5. pielikums – Apakšuzņēmēju saraksts.
39.6. 6. pielikums – Iepirkuma līguma projekts.
� Informāciju par to, kā ieinteresētais Piegādātājs var reģistrēties par nolikuma saņēmēju, skatīt � HYPERLINK "https://www.eis.gov.lv/EIS/Publications/PublicationView.aspx?PublicationId=883" �https://www.eis.gov.lv/EIS/Publications/PublicationView.aspx?PublicationId=883�


� Informācija pieejama: � HYPERLINK "https://www.iub.gov.lv/sites/default/files/upload/skaidrojums_mazajie_videjie_uzn.pdf" �https://www.iub.gov.lv/sites/default/files/upload/skaidrojums_mazajie_videjie_uzn.pdf� 

